ACAP บวก 5.44% ทำนิวไฮตั้งแต่เข้าตลาดฯ
ACAP บวก 5.44% ทำนิวไฮตั้งแต่เข้าตลาดฯ ล่าสุด ณ เวลา 15.36 น. ราคาอยู่ที่ 15.50 บาท บวก 0.80 บาท หรือ 5.44% สูงสุดที่ 15.70 บาท ต่ำสุดที่ 14.80 บาท มูลค่าซื้อขายที่ 126.10 ล้านบาท 
24 พ.ย. 2559

ผู้สื่อข่าวรายงานว่า ราคาหุ้นบริษัท เอเชีย แคปปิตอล กรุ๊ป จำกัด (มหาชน) หรือ ACAP ณ เวลา 15.36 น. ราคาอยู่ที่ 15.50 บาท บวก 0.80 บาท หรือ 5.44% สูงสุดที่ 15.70 บาท ต่ำสุดที่ 14.80 บาท มูลค่าซื้อขายที่ 126.10ล้านบาท โดยราคาหุ้นปรับตัวสูงสุดตั้งแต่เข้าตลาด ณ วันที่ 14 ธันวาคม 2548

นางสาวสุกัญญา สุขเจริญไกรศรี ประธานเจ้าหน้าที่บริหาร ACAP เปิดเผยว่า บริษัทเตรียมปรับเป้าปล่อยสินเชื่อปีนี้เพิ่มเป็นมากกว่า 4 พันล้านบาท จากเป้าเดิมที่ตั้งไว้ในช่วงต้นปีที่ 2 พันล้านบาท หลังจากช่วง 10 เดือนยอดปล่อยสินเชื่อสูงถึง 3.8 พันล้านบาทแล้ว
ทั้งนี้ การปล่อยสินเชื่อที่มีเพิ่มขึ้นส่วนใหญ่จะมาจากกลุ่มลูกค้าธุรกิจขนาดกลางและขนาดใหญ่ และกลุ่มธุรกิจ SMEs ที่มีความต้องการสินเชื่อสูง ทำให้ยอดการปล่อยสินเชื่อในปีนี้ของบริษัททะลุเป้าหมาย ซึ่งปัจจุบันสัดส่วนพอร์ตสินเชื่อรวมของบริษัทแบ่งเป็นสินเชื่อลูกค้าขนาดกลางและใหญ่ 80% และสินเชื่อลูกค้ารายย่อย 20%
ขณะที่เป้าหมายการปล่อยสินเชื่อในปี 60 บริษัทคาดว่าจะปล่อยสินเชื่อได้มากกว่า 4 พันล้านบาท โดยมองว่าความต้องการสินเชื่อยังมีแนวโน้มเติบโตค่อนข้างมาก โดยเฉพาะกลุ่มลุกค้าในอุตสาหกรรมก่อสร้างและอสังหาริมทรัพย์ที่ยังมีการลงทุนต่อเนื่อง ซึ่งในปีหน้าบริษัทจะมีการทยอยออกหุ้นกู้ในวงเงินรวม 4 พันล้านบาทเพื่อรองรับการปล่อยสินเชื่อ โดยจะเสนอขออนุมัติวงเงินจากที่ประชุมผู้ถือหุ้นในวันที่ 27 ธ.ค.59
 
ด้านบล. ทิสโก้ แนะนำซื้อ ACAP เป้าสั้นระยะสั้น ที่ 13.80 บาท แนวโน้มผลประกอบการของบริษัทเติบโตอย่างต่อเนื่อง และก้าวกระโดด